The Borneo Post

***The Borneo Post***, ditumbuhka kena 1978, nya surat berita ninting hari jaku Inggeris ti pemadu besai sereta mayuh dipeling di Malaysia Timur lalu pia mega surat berita ti dipelingka besilih-silih di Brunei (nyadi pemekit ti tegap ngagai surat berita utama ti udah bisi iya nya Pelita Brunei, Borneo Bulletin sereta Media Permata, enggau tikas ti mit agi, surat berita ti diatu udah nadai iya nya Brunei Times). Surat berita tu nyadi surat berita Jaku Inggeris keterubah di Malaysia Timur ngena komposisyen gambar ungkup pengawa naip lalu pengawa nyelak digaga ngena chara offset baka ke ngelaban chara letterpress ke lama.

## Latar belakang
Isu keterubah *The Borneo Post* pansut kena 24 April 1978 lalu surat berita tu asil runding niang Datuk Lau Hui Siong, seraya nama iya diberi niang Datuk Robert Lau Hoi Chew, ex-kaban parlimen Sibu sereta sapit menteri pengangkut perintah besai sereta mega ex-sapit menteri pengawa berumah perintah besai merangkap chairperson sekali Kunsil Mengeri Sibu. Taja *The Borneo Post* diatu beindu opis di Crown Towers, Kuching, keretas kereja tu keterubah iya berengkah ba mengeri industri kayu iya nya Sibu. Pengawa ngerembaika surat berita tu berengkah keterubah iya di indu nengeri Kuching kena 29 Oktober 1979 lalu udah nya dalam taun 1986 ngagai hab pemansut minyak Miri enggau nengeri sepiak Sabah sereta mega Kandang Menua Federal Labuan enggau Brunei Darussalam, nyadika *The Borneo Post*, surat kabar English ti pemadu mayuh disadung di Pulau Borneo (Malaysia Timur enggau Brunei). Dalam taun 2007, laman web portal berita tu dilanchar dikena nangkap kolam pemacha ti lebih biak. Surat berita tu bisi urung lima ngagai tujuh buah palan nyelak ke bepalan di serata Sarawak, Labuan sereta mega Sabah. Naka April 2023, surat berita tu dichelak ninting hari di Kuching, Sibu enggau Miri di Sarawak, seraya di Sabah enggau Labuan, iya dichelak di Kota Kinabalu pia mega di Sandakan, Tawau, Labuan sereta Lahad Datu lalu surat berita tu mega mayuh dikerembaika ba menua Brunei Darussalam.

## Penyadung
Angka sadung diaudit ari Biro Audit Penyadung Malaysia ungkup Januari–Jun 2015, surat berita tu nyadi surat berita jaku Inggeris ke pemadu mayuh disadung di Sarawak, enggau penyampau 65,990 (sehari-hari) enggau 70,073 (*the Sunday Post*). Ba kandang awak ke sama, surat berita edisyen Sabah nyapai penyadung 22,971 chelak.

## Pemansut menyadi
Ba 1986, *The Borneo Post* ngemasukka siti bagi Bahasa Malaysia ti udah nya dikerembaika nyadi surat berita penuh – *Utusan Borneo* (iya nya surat berita kediri di Sarawak tang pemansut ti enda lama merangkap lambar tarit ungkup edisyen Sabah). *The Borneo Post* bisi dua pemansut menyadi; *Utusan Borneo* enggau *See Hua Daily News*.

### Utusan Borneo
*Utusan Borneo* nya surat berita jaku Melayu-Iban (ungkup edisyen Sabah, surat berita tu dalam dua jaku Melayu enggau Kadazan-Dusun) dipansutka Harian Borneo Post Sdn Bhd. Nitihka angka audit penyadung ari Biro Audit Penyadung Malaysia ungkup Januari–Jun 2015, penyadung ninting hari ungkup *Utusan Borneo* (Sarawak) nya 36,251 chelak di Sarawak. Tu surat berita jaku Melayu ti pemadu mayuh disadung di Sarawak enggau siti ari surat berita menua tu ti pemadu mayuh disadung ba Sabah (tang diatu iya nyadi bagi tarit ari surat berita The Borneo Post edisi Sabah kenyau ari taun 2020).

## Penerima
Kena Jun 2018, Riput Berita Digital Institut Reuters 2018 ngerintai *The Borneo Post* ketiga ari sukut pengarap jenama penguna jenama nya di belakang endur keterubah Astro Awani enggau laman web berita entarabansa Yahoo! News. Undi Institut Reuters 2020 nemuka 47% ari responden Malaysia ulih pechaya ripot ari *The Borneo Post* - ketujuh pemadu tinggi ari 14 media ke dipansik.

## Anugerah

## Kereban sanding


## Laman web ke bukai
*